Đakovo biciklira
2026-05-30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Zajednica športskih udruga grada Đakova u suradnji s Turističkom zajednicom grada Đakova i Gradom Đakovom treći puta zaredom organizira biciklijadu pod nazivom „Đakovo biciklira“.
Cilj ove aktivnosti je potaknuti sve naše građane, bez obzira na godine i kondiciju da zajednički prođu biciklom krug od 15 kilometara te nastave druženje uz ručak.
DATUM: 30.5.2026. – subota
START: Trg J. J. Strossmayera (ispred katedrale) u 10:30 sati
BICIKLISTIČKA RUTA – Trg J. J. Strossmayera – Jezero Jošava – Gradski bazen Đakovo
DULJINA RUTE: cca 15 km
CILJ: Gradski bazen Đakovo
Za prvih 250 prijavljenih sudionika (do 19.5.) osiguran je startni paket (majica s logom, ruksak, voda), a sve sudionike nakon odrađene aktivnosti očekuje ručak.
Kotizacija: 0,0 eura
Prijava je obavezna putem ovog linka do 19.5. kako bi osigurali majicu odabrane veličine.
Djeca do 16. godine života, prema Zakonu o sigurnosti prometa na cestama, dužna su koristiti zaštitnu kacigu.
Foto: TZ Grada Đakova

30. kolo SuperSport Druge NL: HNK Đakovo Croatia - NK Lučko
2026-05-30 16:00 - 18:00 (Europe/Zagreb) | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
U subotu, 30. svibnja, na Pazarište stiže Lučko, u sklopu posljednjeg ovosezonskog kola SuperSport Druge NL. Posve je jasno da je pred Đakovo Croatijom najvažnijih devedeset minuta ove sezone.
Teško je uopće bilo zamisliti dramatičniji kraj prvenstva. Nema više prostora za pogreške, nema kalkulacija jer računica je jednostavna i jasna – samo pobjeda dolazi u obzir.
U đakovačkom klubu nitko ne skriva koliko je situacija ozbiljna. Igrači, treneri i uprava svjesni su da ih čeka utakmica koja može obilježiti njihove karijere i budućnost kluba. Cijela sezona, sa svim dobrim i lošim trenucima, sada je svedena na jedno subotnje poslijepodne na Pazarištu.
Kroz ovu sezonu Đakovo Croatia prošla je kroz mnogo toga. Bilo je utakmica u kojima je momčad pokazivala kvalitetu i karakter, bilo je trenutaka kada se činilo da će mirno izboriti ostanak, ali bilo je i teških poraza i razočaranja koji su ostavili trag.
Ipak, ono što ovu momčad drži na životu jest činjenica da nikada nije odustala. Bez obzira na tablicu, bez obzira na kritike i pritisak, svlačionica je ostala zajedno. A upravo zajedništvo sada mora biti najveće oružje.
Trener Labak i stručni stožer proteklih su dana radili na svakom detalju. Analiziralo se Lučko, pripremala taktika i pokušalo pronaći ono što može donijeti prevagu. No svi znaju da u ovakvim utakmicama taktika često vrijedi samo do prvog zvižduka. Nakon toga na teren izlaze srce, karakter i želja.
S druge strane stajat će momčad koja također zna što znači pritisak. Lučko u Đakovo ne dolazi turistički jer zagrebački sastav također traži svoj spas. Bit će to sudar dvije momčadi koje igraju za goli život, dvoboj u kojem neće nedostajati emocije, nervoze i velike borbe.
Svakako što može dodatno ohrabriti domaćine je gostujuća pobjeda protiv Lučkog u posljednjem kolu uoči zimske stanke. Sada se iste momčadi sastaju na Pazarištu i upravo domaći teren i podrška tribina mogu biti ono što će pogurati Đakovo Croatiju kada bude najpotrebnije. Svaki pljesak, svaki povik podrške i svaki trenutak kada tribine stanu iza svojih igrača može napraviti razliku.
Zato pozivamo sve navijače, simpatizere i sve ljude koji vole ovaj klub. Dođite zbog kluba. Dođite zbog grada. Dođite zbog svih onih generacija koje su nosile ovaj dres i ostavljale srce na terenu jer Đakovo Croatia nije samo nogometni klub. To je dio identiteta ovog grada, dio odrastanja mnogih i mjesto uz koje su vezane brojne uspomene.
Neka se od prve minute osjeti da je ovo utakmica u kojoj cijeli grad diše kao jedno.

Koncert - Svetinja (Thompson Tribute)
2026-05-30 19:00 - 21:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
U subotu, 30. svibnja, na Dan državnosti Republike Hrvatske, Đakovo postaje mjesto na kojem će se najveći Thompsonovi hitovi izvoditi UŽIVO, a izvodit će ih poznati Thompson Tribute Band – SVETINJA.
Tribute band SVETINJA nastao je 2024. godine, a svoj dosadašnji rad posvetio je izvođenju pjesama Marka Perkovića Thompsona s ciljem širenja životnih vrijednosti i poruka sadržanih u njegovim pjesmama.
Izvodeći svima poznate pjesme uz koje su odrasle generacije naših sugrađana, SVETINJA je održala na desetke zapaženih i nezaboravnih koncerata diljem Hrvatske, budeći snažne emocije i stvarajući poseban odnos s publikom.

Padel Zone - Dani otvorenih vrata
2026-05-31 | Padel Zone Đakovo, Makarska 29, Đakovo, Hrvatska, 31400, Croatia (Local Name: Hrvatska)
Ove nedjelje Padel dolazi u fokus u Đakovu kroz Dane otvorenih vrata koje organizira Padel Zone Đakovo. Događaj je namijenjen svima koji žele upoznati jedan od najbrže rastućih sportova na svijetu, a posebno roditeljima i djeci koji žele besplatno isprobati padel i saznati više o treninzima i Školi padela.
Trener Jakov predstavit će osnove padela, pokazati kako izgleda trening te upoznati polaznike i roditelje s načinom rada Škole padela. Posjetitelji će također imati priliku postaviti sva pitanja vezana uz sport, treninge i uključivanje u program.
Za sudjelovanje nije potrebno prethodno iskustvo, a reketi i loptice bit će osigurani za sve sudionike.
Događaj će se održati u Padel Zone Đakovo u nedjelju.
Broj mjesta je ograničen, stoga je potrebno rezervirati dolazak na vrijeme, a to možete napraviti na Instagram stranici Padel Zone.

Radionica disanja: Detox prije japanki
2026-05-31 17:00 - 19:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Prije mora, godišnjeg odmora, roštilja i ljetnog kaosa — vrijeme je za mali reset.
Ne zbog izgleda.
Nego zbog mira u glavi, lakšeg disanja i osjećaja da si ponovno svoj.
Kroz vođeni breathwork sudionici će:

otpustiti stres i napetost
napuniti baterije
pročistiti glavu od mentalnog kaosa
podsjetiti tijelo kako je osjećati se lagano i živo

Radionica je namijenjena svima koji žele lakše i opuštenije ući u ljeto i godišnji odmor.
Ne treba velika priprema za godišnji.
Ponekad je dovoljan samo jedan dobar udah i jedan dugačak, opuštajući izdah.
Radionica će se održati u prostoru Healthy Fit, 31. svibnja 2026. godine s početkom u 17 sati.
Cijena sudjelovanja iznosi 30 eura.
Prijave su moguće putem inboxa, na broj 098 977 9640 ili putem e-mail adrese icatic@breathworkdetox.com.
Više informacija o voditeljici i samoj radionici možete pronaći ovdje.

Marija Jurić: Važnost psihosomatike za očuvanje (mentalnog) zdravlja
2026-06-01 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U brzom načinu života sve više svjedočimo povezanosti mentalnog i fizičkog zdravlja. Predavanje ima za cilj podići svijest o važnosti psihosomatskih uzroka različitih mentalnih i fizičkih stanja, s naglaskom na emocije, stres, potisnute emocije i svakodnevne pritiske koji utječu na mentalno zdravlje. Sudionici će moći bolje razumjeti i prepoznati signale koje nam tijelo šalje te uvidjeti kako emocionalna ravnoteža doprinosi prevenciji različitih tegoba. Poseban naglasak stavlja se na brigu o sebi, postavljanje granica, prepoznavanje ograničavajućih uvjerenja i naučenih obrazaca koji nas udaljavaju od unutarnjeg mira.
Predavanje otvara prostor za novo promišljanje o vlastitoj odgovornosti prema sebi, važnosti promjene i spremnosti na osobni rast kao ključnim koracima prema kvalitetnijem i ispunjenijem životu. Teme predavanja uključuju razumijevanje poruka tijela kao prilike za ponovno uspostavljanje ravnoteže, razvoj zdravih mehanizama suočavanja sa stresom te usklađivanje uma i tijela. Namijenjeno je svima koji žele bolje razumjeti sebe, unaprijediti kvalitetu života i steći korisne alate za očuvanje zdravlja.
Marija Jurić diplomirala je psihologiju na Sveučilištu u Zadru. Ima višegodišnje iskustvo rada u osnovnim i srednjim školama te radi kao stručna suradnica – psihologinja u osnovnim školama u Strizivojni i Drenju. Deset godina bila je članica tima za psihološke krizne intervencije pri MZOM-u. Aktivna je članica udruge Klikeraj, gdje djeluje kao edukatorica i autorica programa Sidro za razvoj emocionalnih kompetencija i socijalnih vještina darovite djece. Kontinuirano se usavršava, sudjeluje na stručnim skupovima i konferencijama te vodi predavanja i radionice. Edukantica je bihevioralno-kognitivnih terapija, praktičar terapije igrom i mindfulnessa za djecu i mlade. Posljednje dvije godine dodatno se educira u području psihosomatike. Certificirani je internacionalni coach i coach psihosomatike pri ICI Berlin, a stečena znanja primjenjuje kroz obrt Maritanova za savjetovanje, edukacije i coaching.

Svetkovina Tijela i Krvi Kristove u đakovačkoj katedrali
2026-06-04 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Središnje misno slavlje svetkovine Tijela i Krvi Kristove u đakovačkoj katedrali u četvrtak, 4. lipnja u 18:30 predvodit će đakovačko-osječki pomoćni biskup Ivan Ćurić. Poslije mise predviđena je svečana procesija Trgom Josipa Jurja Strossmayera.
Ostala misna slavlja u katedrali toga dana su po blagdanskom rasporedu u 7:30 i 9:00 sati.

Foto: Moje Đakovo

Smotra svatovskih zaprega „Konji bili”
2026-06-04 10:00 - 23:30 | Široko Polje, Široko Polje, Široko Polje, Hrvatska, 314000, Croatia (Local Name: Hrvatska)
Ljubitelji tradicije, konja i slavonskih običaja – ne propustite jedinstvenu smotru svatovskih zaprega „Konji bili” koja će se održati 4. lipnja 2026. na hipodromu KK „Ravnica” u Širokom Polju!
Očekuje vas bogat program ispunjen tradicijom, ljepotom konja i pravim slavonskim duhom. Sudionike i posjetitelje očekuju povorka kroz selo, obilazak postaje, izbor najljepše svatovske zaprege te izbor najljepšeg jahača i jahačice. Uz sportsko-natjecateljski dio smotre i večeru za sve sudionike uz tamburaše, dobra atmosfera je zajamčena!
Okupljanje sudionika počinje u 10:00 sati
Početak programa u 12:00 sati
Vidimo se u Širokom Polju – tamo gdje tradicija i ljubav prema konjima žive punim srcem!

28. Susreti prijateljstva
2026-06-05 16:00 - 23:30, 2026-06-06 17:00 - 23:30 | Drenje, Drenje, Drenje, Hrvatska, 31400, Croatia (Local Name: Hrvatska)
Općina Drenje i ove godine organizira tradicionalne Susrete prijateljstva, manifestaciju koja već 28 godina okuplja mještane, goste i prijatelje Drenja kroz sport, kulturu, glazbu i druženje. Program će se održati 5. i 6. lipnja 2026. godine, a posjetitelje očekuje niz sadržaja za sve generacije.
Prvog dana manifestacije, u petak 5. lipnja, program započinje sportskim aktivnostima učenika Osnovne škole Drenje, nakon čega slijedi nogometna utakmica veterana Općine Drenje i veterana Mlačuga iz Nuštra. Večernji dio programa rezerviran je za koncert KUD-a „Drenjanci“ Drenje te zabavni program uz Sanju Hajduković i Grega Band.
Subota, 6. lipnja, donosi bogatu gastro i kulturnu ponudu. Od 17 sati posjetitelji će moći razgledati izložbeno-promotivne štandove lokalnih lovačkih društava te uživati u gastro programu koji će upotpuniti poznati Fatman Chef. U nastavku večeri nastupit će gostujući KUD-ovi, dok će za završnicu programa biti zaduženi Ivan Štivić i Tamburaški sastav Slavonski vez.
Susreti prijateljstva u Drenju već godinama njeguju tradiciju, zajedništvo i prijateljstvo te predstavljaju jedno od prepoznatljivijih događanja na području Općine Drenje.

Koncert Hrvatskog komornog orkestra u katedrali
2026-06-07 19:30 - 21:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Hrvatski komorni orkestar održat će koncert u đakovačkoj katedrali u nedjelju,7. lipnja u 19.30 sati. Na programu su djela Victora Herberta, Viga Kovačića i Ottorina Respighia. Dirigent je Davor Kelić, a solistica Ivana Srbljan, mezzosopran.

Predstavljanje knjige "Kardiologija uz kavu"
2026-06-09 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Kardiologija uz kavu šaroliki je mozaik proznih i poetskih kratkih uradaka, pitkih priča tematski povezanih u nekoliko bitnih poglavlja ljudskog života. Obrađuje život i čovjeka kroz slučajnost, sreću, srce, jurnjavu i stres.
“Liječiti srce, samo je jedan segment u liječenju pacijenta. Kardiologija fizičkog srca je nepotpuna bez njegove emocionalne i duhovne sastavnice. Sve to ugraditi u sebe traži godine rada, ljubavi prema poslu i čovjeku.”
Petar Nedić, dr.med, spec.interne medicine, subspecijalist kardiolog voditelj Internističko kardiološke ambulante.
Predstavljanje knjige svojim će glazbenim izvedbama obogatiti polaznici Glazbene škole Arija Đakovo.

Predstava: Vrata do (Teatar Exit)
2026-06-11 20:00 - 21:30 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera. Kazališni tekst “Vrata do” premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun. Tekst Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta. Fabrice Roger-Lacan spaja ta dva bića koja sve razdvaja; karakter, svemir, centar interesa, profesija. Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu. Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo. Naše društvo razdvaja, umjesto da spaja ljude, licem u lice eksplodirat će njihovi paradoksi. U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.
Tekst: Fabrice Roger-Lacan
Redatelj i autor adaptacije: Rajko Minković
Igraju: Jadranka Đokić i Živko Anočić
Glas: Sunčana Zelenika Konjević
Prevoditeljica: Željka Somun
Glazba: Svadbas (Jura Ferina, Ljubica Gurdulić, Pavle Miholjević), izdavač MenartTrajanje: 70 minuta
Cijena ulaznice: 10 EUR

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

Predstavljanje knjige "Tri sina gospođe Gray"
2026-06-13 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Autorski prvijenac našeg sugrađanina, Ivana Jamana, uzbudljiv je roman o umirućem Divljem zapadu koji, unatoč nadirućoj civilizaciji, u svojim najzabačenijim dijelovima još uvijek skriva nebrojene opasnosti.
Teksas, početak dvadesetog stoljeća. Braća Gray obični su mladići s farme koji, ništa ne sluteći, odlaze u obližnji gradić Sandy Hill prodati ovce na dražbi. U isto vrijeme, plaćenici lokalnog moćnika Victora Delgada upadaju na njihov ranč i brutalno unakaze njihovu majku, Susan, zato što ne želi svoju zemlju prepustiti Delgadu za siću. Suočeni s teškim izborom, prodati ranč Delgadu ili se boriti, braća Gray upuštaju se u pustolovinu koja će ih koštati mnogo više nego što su na početku mogli i zamisliti…

Treće kolo Hrvatske kajakaške lige u kajaku i kanu na mirnim vodama na jezeru Jošava
2026-06-13 10:00 - 14:00 | Jezero Jošava, Đakovo, Hrvatska, Croatia (Local Name: Hrvatska)
Organizatori, Sportsko–veslačka udruga Đakovo i Hrvatski kajakaški Savez, te suorganizator Turistička zajednica grada Đakova 13. lipnja 2026. godine organiziraju treće kolo Hrvatske kajakaške lige u kajaku i kanu na mirnim vodama na jezeru Jošava, s početkom u 10,00 sati. Konačni raspored utrka određuju organizatori natjecanja na osnovi pristiglih prijava.
Pravo sudjelovanja u trećem kolu Hrvatske kajakaške lige u kajaku i kanuu imaju natjecatelji registrirani u Hrvatskom kajakaškom savezu, a zainteresirani se mogu prijaviti putem e-mail adrese Hrvatskog kajakaškog Saveza: aleksandar.knezevic@kajak.hr najkasnije do nedjelje, 7. lipnja 2026. do 00:00 sati.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Projekt zajednički provode Turistička zajednica grada Đakova i općine Đakovštine.

24. humanitarni koncert "Nebeski hvalospjev"
2026-06-13 20:30 - 22:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Udruga žena za borbu protiv raka dojke “Roseta” u subotu, 13. lipnja 2026. godine s početkom u 20,30 sati organizira, nadahnuti riječima Majke Terezije „Ne možemo činiti ništa veliko, samo male stvari s velikom ljubavlju“, po 24. puta humanitarni koncert „Nebeski hvalospjev“ pod pokroviteljstvom nadbiskupa Đakovačko – osječke nadbiskupije mons. dr. Đure Hranića i Grada Đakova.
Koncert će se održati ispred Katedrale sv. Petra (u slučaju lošeg vremena u kinodvorani Centra za kulturu Đakovo), a ove godine izvođač na koncertu je Ervin Baučić, tenor/bariton Gradskog kazališta Komedija Zagreb.
Sredstva prikupljena prodajom ulaznica po cijeni od 5,00 eura upotrijebit će se za pomoć oboljelim ženama od raka dojke.

Humanitarni koncert “Srce na dlanu za Zlatnu dob”
2026-06-14 20:00 - 22:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Humanost, zajedništvo i glazba ponovno će se spojiti u jednoj posebnoj večeri ispunjenoj emocijama i dobrim djelima na humanitarnom koncertu „Srce na dlanu za Zlatnu dob“, koji organizira Socijalno-humanitarna udruga Terezijin krug s ciljem pomoći najugroženijim umirovljenicima.
Koncert će se održati u nedjelju, 14. lipnja 2026. godine s početkom u 20 sati, na ljetnoj terasi Centra Amadea (Frankopanska 5).
Za glazbeni dio večeri pobrinut će se:

Zvonimir Kalić & band Noel
Glas u pustinji
s. Josipa Pavla Jakić

Sav prihod prikupljen donacijama za ulaznice namijenjen je pomoći umirovljenicima kojima je podrška najpotrebnija. Svaka donacija i svaki dolazak znače korak više prema toplijoj i dostojanstvenijoj svakodnevici onih koji su često zaboravljeni.
Ulaz na koncert je donacija koju možete napraviti skeniranjem barkoda koji se nalazi u objavi, a donirati možete i na samoj lokaciji prije koncerta.

Iz udruge pozivaju sve ljude dobra srca da im se pridruže, podrže ovu plemenitu akciju i zajedno s njima pokažu kako glazba može povezivati, ohrabrivati i pomagati.
Vidimo se na večeri ispunjenoj pjesmom, zajedništvom i srcem na dlanu!

Predstavljanje knjige "Aritmija Zemlje"
2026-06-16 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Jedna špilja. Pet života. Pedeset stoljeća.
U jednoj pećini skrivenoj u istarskom kršu arheolog Marko Eror pronaći će niz zanimljivih nalaza. Od onih iz ne tako davne prošlosti do onih iz prapovijesti, starih nekoliko desetaka tisuća godina. Među njima je i jedno zidno uklesanje jelena za koje je Eror uvjeren da pripada neandertalskoj kulturi i kao takvo predstavlja nevjerojatno važnu arheološku činjenicu, ali kad se upusti u pothvat dokazivanja svojih pretpostavki naići će na niz prepreka…
U ovom slojevitom romanu Mladen Blažević nevjerojatnom lakoćom plete veze između davne prošlosti, nešto recentnijih zbivanja i turbulentne današnjice. Kroz pet vremenskih okvira – kameno doba, brončano doba, Napoleonsko razdoblje, II. Svjetski rat, sadašnjost – on donosi priču o životu na ovim prostorima, o tome koliko prostor definira čovjeka i o tome što uopće znači biti ljudsko biće.
Mladen Blažević je rođen 1969. godine u Rijeci. Radio je kao novinar, sudjelovao u pokretanju i uređivao nekoliko informativnih i književnih časopisa. 2008. u SKD Prosvjeti objavio je prvi roman Tragovi goveda, a 2015. i drugi roman Ilirik.
Napisao je scenarij za igrani dio dugometražnog igrano-dokumentarnog filma Je letrika ubila štrige.
U izdanju društva Poiesis iz Ljubljane 2017. objavljena mu je dvojezična slovensko-hrvatska zbirka pjesama Posljednji tasmanijski tigar. Dobitnik je nagrade Post scriptum za književnost na društvenim mrežama za 2018. godinu, temeljem koje mu je objavljena zbirka pjesama Mogućnost povremenih oborina, Jesenski i Turk, 2019. godine. U izdanju VBZ-a 2021. objavljena mu je treća zbirka pjesama Krugovi u žitu, te treći roman Dnevnik nepušača u izdanju Naklade Val. U izdanju Biblioteke Bura možete čitati i njegovu zbirku kratkih priča Atlas za slijepe putnike.
Priče i pjesme su mu prevođene na slovenski, talijanski, engleski i ukrajinski jezik.

Produkcijski program Plesnog centra Flash
2026-06-16 19:00 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Plesni centar Flash poziva sve ljubitelje plesa i umjetnosti na svoj tradicionalni produkcijski program pod nazivom „Emocija u pokretu“, koji će se održati 16. lipnja 2026. godine s početkom u 19 sati u Centru za kulturu Đakovo.
Publiku očekuje večer ispunjena plesom, emocijama i kreativnošću kroz nastupe svih dobnih skupina članova Plesnog centra Flash. Uz redovite koreografije, program će obogatiti i posebni gostujući nastupi koji će dodatno upotpuniti ovu plesnu priču.
Ulaz na program je na bazi dobrovoljnog priloga, a organizatori pozivaju sve sugrađane da svojim dolaskom podrže rad mladih plesača i uživaju u večeri posvećenoj pokretu, umjetnosti i zajedništvu.

Predstava - Luka Modrić: Moja igra
2026-06-17 18:00 - 20:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Predstava je utemeljena na autobiografskoj priči koja nadahnjuje, životnoj priči Luke Modrića, koji kao samozatajni igrač, poznat kao čovjek od malo riječi, ali od velikih djela, u svojoj životnoj ispovijesti otkriva sve o osjećaju koji ga pokreće na terenu, ali i izvan njega, o najvažnijim osobnim trenutcima, ljubavi, obitelji, gubicima i svemu onome što ga je motiviralo da dođe do vrha i na njemu se zadrži toliko godina.
Kapetan hrvatske nogometne reprezentacije, Luka Modrić, zaigrao je na mnogim svjetskim terenima, a sada će zaigrati i na kazališnim daskama. Predstava o najvećem hrvatskom nogometašu svih vremena donosi njegovu priču iz nove perspektive – one dramske. Priču o Luki Modriću iz emotivne i osobne perspektive, kroz koju će publika bolje upoznati mladića koji je svladao brojne prepreke kako bi jednoga dana postao najbolji nogometaš svijeta.
“Luku svi znaju kao kapetana naše reprezentacije, nogometnog genijalca i virtuoza, no on je i sin, otac, muž, unuk i brat. Kroz ovu predstavu pokušali smo približiti sva ta lica Luke Modrića publici, dati dublji uvid u životne i nogometne zaplete koji su ga oblikovali u nogometaša i osobu koju toliko cijene suigrači, protivnici i svi ljubitelji nogometa. Za mene je on savršen dramski junak, koji je na svom putu do uspjeha puno toga žrtvovao doživio različite teškoće, prepreke i padove, pa mi je bila čast i odgovornost prihvatiti se ovakvog projekta. Ponosna sam na odrađeni posao cijele ekipe te iskreno vjerujem da će se publici dopasti ovakav prikaz Lukine životne priče”, izjavila je redateljica Arija Rizvić.
Predstava otkriva tko sve stoji iza njegovih uspjeha, s kojim se izazovima suočio i kako ih je prevladao. U vrijeme kada djeca i mladi sanjaju o slavi već od malih nogu, Lukina priča podsjeća da se najveći uspjesi itekako moraju zaslužiti, prije svega napornim radom i ustrajnošću. Kako Luka sam često ističe: “Najbolje stvari nikad ne dolaze lako.”
Iako tematizira nogomet, predstava nosi univerzalne poruke o odrastanju, obitelji, žrtvi i uspjehu koje su bliske svim generacijama, a posebno djeci i mladima kojima Modrićev primjer može poslužiti kao snažna životna inspiracija.
Režija: Arija Rizvić
Tekst: Valentina i Luka Mavretić
Scenski pokret: Larisa Lipovac Navojec
Kostimografija: Petra Bobić
Oblikovanje zvuka: Nina Ugrinović
Dizajn plakata: Maja Denac
Promo fotografije: Fotostudio Plavec&Fiket
Glumci: Matej Đurđević, Gloria Dubelj / Laura Čerina, Denis Bosak
Trajanje: 70 minuta
Uzrast: 7 do 77
Cijena ulaznice: 6 EUR (djeca do 4 godine besplatno)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

60. Đakovački vezovi
2026-06-19 - 2026-07-05 | Đakovo, Đakovo, Đakovo, Hrvatska, 31400, Croatia (Local Name: Hrvatska)
ORGANIZATOR: GRAD ĐAKOVO
SUORGANIZATOR: TURISTIČKA ZAJEDNICA GRADA ĐAKOVA
ZEMLJA PARTNER: REPUBLIKA AUSTRIJA
Pod pokroviteljstvom:
Hrvatskoga sabora
Vlade Republike Hrvatske
Generalni sponzor: Žito grupa
PROGRAM 60. ĐAKOVAČKIH VEZOVA
19. lipnja – 5. srpnja 2026.
19. 6. 2026., petak
DANI OTVORENIH VINSKIH PODRUMA ĐAKOVAČKOG VINOGORJA (19. – 20. lipnja), Mandićevac
17:00 – Vinska šetnja, vođena tura uz obilazak vinarija i degustaciju vina – vinsko-turistička cesta „Mandićevac”
19:00 – Izložba „Vezovima kroz Đakovštinu” – Muzej Đakovštine (Đakovo)
20:00 – Glazbeni program: Double Trouble – vinarija Đakovačka vina
_______________________________
20. 6. 2026., subota
DANI OTVORENIH VINSKIH PODRUMA ĐAKOVAČKOG VINOGORJA (19. – 20. lipnja)
39. Bonavita
Trnava
10:00 – Folklorna radionica za djecu
17:00 – Vinska šetnja, vođena tura uz obilazak vinarija i degustaciju vina – vinsko-turistička cesta „Zlatarevac”
19:30 – Program 39. Bonavite
21:30 – Glazbeni program: Ivan Štivić, Slavonski vez
_______________________________
21. 6. 2026., nedjelja
21:00 – 26. Ivanjski kresovi – Strossmayerov park (Đakovo)
_______________________________
22. 6. 2026., ponedjeljak
18:00 – „Vezovske igre” – Strossmayerov park
19:00 – Djeca u svijetu tambure samice – Glazbena radionica Klasan – Kuća Reichsmann
_______________________________
23. 6. 2026., utorak
18:00 – 26. Ivanjski kresovi – Ivanovci Đakovački
20:00 – Predstava za djecu „Zbrda, zdola i okolo” Kazališne družine “Ivan Brlić Mažuranić”, Slavonski Brod – Kuća Reichsmann
_______________________________
24. 6. 2026., srijeda
18:00 – Art Vezovi (zatvorene radionice za učenike razredne nastave) – Kuća Reichsmann
20:00 – „Zlatovezom sunce zlatne niti tka” – Koncert tamburaškog orkestra Glazbene radionice Klasan – Muzej Đakovštine
_______________________________
25. 6. 2026., četvrtak
19:00 – Godišnji koncert dječjih skupina KUD-a „Tena” Đakovo – Trg J. J. Strossmayera
20:00 – Pričaonica tradicijskih bajki s Margaretom Peršić – Trg J. J. Strossmayera
_______________________________
26. 6. 2026., petak
19:00 – „Živa Đakovština” – pričaonica za djecu – Kuća Reichsmann
19:00 – Izložba dječjih likovnih radova i promocija literarnih radova pristiglih na natječaje Malih vezova – Kuća Reichsmann
20:00 – Glazbeni program: Fluentes, Parni valjak – pozornica iza crkve Svih svetih
_______________________________
27. 6. 2026., subota
10:00 – „Skockana baština” – radionice za djecu (uz Lego izložbu) – Kuća Reichsmann
10:00 – Tradicijska radionica za odrasle „Neka konac djelo krasi” – KUD „Skladˮ Đakovo
11:00 – Izložba fotografija Matičnog kluba „Hrvatski ovčarˮ Đakovo „Baština kroz suživot: bujtari za nove generacijeˮ – Spomen-muzej biskupa Josipa Jurja Strossmayera
18:00 – Festival „Baština djeci” – Strossmayerov park
19:00 – Glazbeni program: Royal, Mate Bulić – pozornica iza crkve Svih svetih
19:30 – Folklorni koncert „Tena i gosti” – Strossmayerov park
_______________________________
28. 6. 2026., nedjelja
Mali vezovi
17:00 – Povorka – od crkve Svih svetih do Trga J. J. Strossmayera
17:30 – Nastup skupina – Strossmayerov park
17:30 – Edukativne radionice za djecu – Strossmayerov park
20:00 – Glazbeni program: Grše, Electric Corn – pozornica iza crkve Svih svetih
_______________________________
29. 6. 2026., ponedjeljak
18:00 – Gastrofest – Lovački gulaš i lovačka jela – prostor iza crkve Svih svetih
18:00 -Samostalna izložba fotografija Silvije Butković pod nazivom
„Žensko lice folklora” – Hrvatski dom
19:00 – Premijera dokumentarnog filma 60. godina Đakovačkih vezova – Hrvatski dom
20:00 – Otvorenje izložbe povodom 60. Đakovačkih vezova „Oj, Đakovo, srce Slavonije” – Trg J. J. Strossmayera
20:00 – Glazbeni program: Garavi, Berde Band – pozornica iza crkve Svih svetih
21:00 – LADO – Plesni koncert – Strossmayerov park
_______________________________
30. 6. 2026., utorak
18:00 – Gastrofest – Đakovački čobanac – prostor iza crkve Svih svetih
19:00 – Predavanje dr. sc. Marije Raguž na temu „Djevojački red” – temelj crkvenog pjevanja u Đakovačkoj nadbiskupiji do sredine 20. stoljeća – Muzej Đakovštine
20:00 – „Kići u čast” – promocija knjige i glazbeni program – Strossmayerov park
20:00 – Glazbeni program: Kas, Zabranjeno pušenje – pozornica iza crkve Svih svetih
_______________________________
1. 7. 2026., srijeda
18:00 – Gastrofest – Fišijada – prostor iza crkve Svih svetih
19:00 – Folklorni program „Đakovština u pjesmi i plesu” – Trg J. J. Strossmayera
20:00 – Glazbeni program: Evergreen, Bosutski bećari – pozornica iza crkve Svih svetih
21:00 – „ĐAKOVAČKI zlatoVEZOVI” – Revija narodnih nošnji Đakovštine – Trg J. J. Strossmayera
_______________________________
2. 7. 2026., četvrtak
18:00 – Gastrofest – Tradicionalni slavonski proizvodi – prostor iza crkve Svih svetih
Program predstavljanja Splitsko-dalmatinske županije
19:00 – Gastronomija Splitsko-dalmatinske županije, KUU „Milan Begović” Vrlika i Vrličanke, Udruga za revitalizaciju sela Opor – Botići, Kaštela – prostor iza crkve Svih svetih
20:00 – Izložba Lidije Biočić „Ogledalo naroda” Muzeja Cetinske krajine – Kuća Reichsmann
20:00 – Glazbeni program: Quercus – „Šokački dvor” (dvorište Kuće Reichsmann)
20:00 – Glazbeni program: Klapa Partenca, Hrvatske ruže – pozornica iza crkve Svih svetih
_______________________________
3. 7. 2026., petak
17:00 – Pučko crkveno pjevanje – Centar Amadea
19:00 -„Šok-šok-Šokadija” plesno zagrijavanje – Ulica pape Ivana Pavla II., korzo i Trg J. J. Strossmayera
20:00 – Glazbeni program: Kune – „Šokački dvor” (dvorište Kuće Reichsmann)
21:00 – Svečano otvaranje 60. Đakovačkih vezova
„Neka se zovu: Đakovački vezovi!” – glazbeno-scenski program
– scenarist: Mirko Ćurić
– redatelj: Darko Milas
– Trg J. J. Strossmayera
21:00 – Glazbeni program: Lucky band, Slavonske lole – pozornica iza crkve Svih svetih
_______________________________
4. 7. 2026., subota
9:00 – Gastronomija, radionice tradicionalnih zanata i predstavljanje proizvoda zemlje partnera Republike Austrije – Ulica pape Ivana Pavla II.
10:30 – Predstavljanje Revije Đakovačkih vezova – Kuća Reichsmann
15:00 – „Nagrada Ergele Đakovo” – vožnja jednoprega i dvoprega – hipodrom Državne ergele Đakovo
19:00 – Nastup gostujućih skupina – Strossmayerov park
20:00 – Glazbeni program: Đakovčani – „Šokački dvor” (dvorište Kuće Reichsmann)
20:30 – Nagrade za najljepše uređen izlog – Strossmayerov park
21:00 – Folklorni program zemlje partnera Republike Austrije – Schuhplattler „D’Hochtausinger z’Weißenbach” Štajerska, Volkskultur Niederösterreich GmbH, Donja Austrija: „Volkstanzgruppe Groß Gerungs” i „D’Wildbradler” – Strossmayerov park
21:00 – Glazbeni program: Sound, Doris Dragović – pozornica iza crkve Svih svetih
_______________________________
5. 7. 2026., nedjelja
8:30 – Svečana povorka 60. Đakovačkih vezova
– folklorne skupine, svatovske zaprege i jahači
– od Malog parka do Strossmayerova parka
10:00 – Sveta misa – katedrala sv. Petra
10:30 – Međunarodna smotra folklora – Strossmayerov park
11:30 – Smotra folklora Hrvatske – Strossmayerov park
15:00 – Croatia Cup – vožnja jednoprega i dvoprega – hipodrom Državne ergele Đakovo
17:00 – Smotra folklora Slavonije, Baranje i Zapadnog Srijema – Strossmayerov park
20:00 – Slavonijo, zemljo plemenita
– glazbeno-scenski program:
– Izbor za najbolje nošeno narodno ruho (djevojke, snaše i momci)
– dodjela nagrada i zatvaranje 60. Đakovačkih vezova
– Strossmayerov park
20:00 – Glazbeni program: Žitna Polja – „Šokački dvor” (dvorište Kuće Reichsmann)
20:00 – Glazbeni program: Slavonski vez, Najbolji hrvatski tamburaši – pozornica iza crkve Svih svetih
_______________________________
ORGANIZACIJSKI ODBOR ĐAKOVAČKIH VEZOVA
Marin Mandarić, gradonačelnik Grada Đakova, predsjednik
Mario Plavčić, predsjednik Gradskog vijeća
Antun Galić, zamjenik gradonačelnika
Marija Borko, direktorica Turističke zajednice grada Đakova
Tomislav Vuković, predsjednik SAKUD-a Grada Đakov
Marija Gačić, predsjednica SAKUD-a Đakovštine
Web: www.djakovacki-vezovi.hr
Facebook: @djakovacki.vezovi
Instagram: @djakovacki.vezovi
YouTube: https://bit.ly/3wrUA7X

Dani otvorenih vinskih podruma đakovačkog vinogorja - Mandićevac
2026-06-19 17:00 - 23:30 | Mandićevac, Mandićevac, Mandićevac, Hrvatska, 31400, Croatia (Local Name: Hrvatska)
I ove godine šećemo đakovačkim vinogorjem, nazdravljamo podrumima i slavimo vino tamo gdje ono najbolje raste, u đakovačkom kraju: u Mandićevcu i Trnavi!
Turistička zajednica grada Đakova, uz Općine Trnavu i Drenje, već 6. godinu zaredom organizira Dane otvorenih vinskih podruma, kao dio Vinskog mjeseca Osječko-baranjske županije i programa 60. Đakovačkih vezova.
Znači – dobra vina, dobri ljudi, glazba i šetnja među trsovima? Zvuči kao idealan vikend!
PROGRAM
PETAK, 19. lipnja MANDIĆEVAC
17:00 h Start s lokacije OPG Slaven Grgić, ADRESA Biskupa Antuna Mandića 68, Mandićevac – oslikavanje nosiljke za čaše i glazbeni program
Ovdje ćemo se naći i odavde krenuti pješke. Možete doći autom jer imate osiguran parking. Vinsku šetnju svakako nastavljamo pješke.
– Šetnja do OPG Viljetić Stjepan, glazbeni program,
– Šetnja do Vinarije Đakovačka vina, koncert grupe Double trouble, eno i gastro ponuda.
Link za prijavu na Vinsku šetnju Mandićevcem.
*Prijava nije obavezna, ali bolje rezervirajte svoje mjesto.
SUBOTA, 20. lipnja TRNAVA
17:00 h START: iz Praktikuma za eno-gastronomiju, SSS Antuna Horvata, Ivana Meštrovića 66, Trnava, – glazbeni program, radionica oslikavanja nosiljki za čaše.
Ovdje ćemo se naći i odavde krenuti pješke. Možete doći autom jer imate osiguran parking. Vinsku šetnju svakako nastavljamo pješke.
– Šetnja do Vinarije OPG Milanović, Zlatarevac 48, Trnava, glazbeni program,
– Šetnja do Bonavite, gospodarsko-kulturna manifestacija, nogometno igralište Trnava, degustacija vina, kulturno – umjetnički program, koncert Ivan Štivić & Tmaburaši Slavonski vez.
Link za prijavu na Vinsku šetnju Trnavom.
*Prijava nije obavezna, ali bolje rezervirajte svoje mjesto.
Donacija za vinsku šetnju na obje lokacije: 15 €
Uključen: obilazak, degustacije, čaša i nosiljka za vino (da vam ruke budu slobodne za fotkanje i tapšanje po ramenima).
Kotizaciju plaćate na prvoj točki vinske rute.

Predstava - Ćiro
2026-06-19 19:00 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
“Ćiro” je predstava Tarika Filipovića koja se ne propušta!
Osebujan i neponovljiv nogometni trener svih trenera, kako su ga prozivali na Svjetskom prvenstvu u Francuskoj 1998. čije rečenice citiraju dan danas, njegovo slavno “sine moj” dalo mu je neizbrisiv osobni pečat, kao i njegova neposrednost, ali i ekscentričnost. Nogomet, kao nijedan drugi sport, izaziva buru reakcija, o njemu se polemizira, obožava ga se i napada. Osim nogometa u širem smislu, ovdje je u središtu pažnje nešto mnogo zanimljivije. Osoba, karakter, jedna nogometna ikona, koja uz svoje ime veže više asocijacija i anegdota nego bilo koja druga urbana legenda. Što je Ćiro predstavljao za Tarika kroz njegovo sazrijevanje, kao čovjeka i kao strastvenog nogometnog navijača, ali i na koji ga je način inspirirao nakon dugogodišnjeg prijateljstva vidjet ćemo kroz ovu duhovitu, ali i dirljivu monodramu.
Autori: Antonio Gabelić & Tarik Filipović
Redatelj: Tarik Filipović
Odabir glazbe: Tarik Filipović
Scenograf: Ivica Mamić
Kostimografkinja: Vedrana Rapić
Oblikovatelj svjetla: Igor Petrovski
Oblikovanje vizualnih komunikacija: Mario Jurjević
Fotografkinja: Ines Stipetić
Trajanje: 80 minuta
Cijena ulaznice: 10 EUR
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

15. Đakovo Expo Zlatne ruke
2026-06-20 | Parkiralište iza Crkve Svih svetih, Crkva Svih Svetih, Đakovo, Hrvatska, 31400, Croatia (Local Name: Hrvatska)
Udruženje obrtnika Đakovo dana 20.6.2026. godine (subota) organizira 15. Đakovo Expo Zlatne ruke, sajam poljoprivrede, obrtništva i gospodarstva na parkiralištu iza crkve Svih Svetih (,,male crkve“) u Đakovu. Suorganizatori sajma su Grad Đakovo, TZ Đakovo, Poduzetnički centar d.o.o. Đakovo i Univerzal d.o.o. Đakovo. Za sajam će biti postavljen vezovski šator.
Izlaganje na sajmu je besplatno za obrte s područja Udruženja obrtnika Đakovo (Grad Đakovo, Općine: Trnava, Levanjska Varoš, Drenje, Punitovci, Gorjani, Satnica Đakovačka, Strizivojna, Semeljci i Viškovci). Svaki navedeni obrtnik ima pravo na 1 besplatni štand ili plaćanje dijela vanjskog prostora veličine 1 štanda (2 m2).
Ostali izlagači plaćaju izložbeno-prodajni prostor prema cijenama navedenim u prijavnici za izlaganje.
Prijave izlagača koji imaju mesne proizvode/prerađevine zbog obaveze prema nadležnoj inspekciji Državnog inspektorata se primaju najkasnije do 02.06.2026.g.
Prijave ostalih izlagača se primaju najkasnije do 15.06.2026.g.
Na kraju članka možete klikom na link preuzeti prijavnicu za izlaganje koju ispunjenu i potpisanu od strane odgovorne osobe treba poslati na e-mail adresu: univerzal@univerzal-djakovo.hr Uz prijavnicu svi izlagači trebaju dostaviti i potvrdu Ministarstva financija – Porezne uprave o nepostojanju duga ne stariju od 30 dana na dan slanja prijave.
IZLAGAČI KOJI IMAJU MESNE PROIZVODE/PRERAĐEVINE UZ ISPUNJENI OBRAZAC OBVEZNI SU PRILOŽITI Izvod iz Upisnika registriranih objekata/subjekata u poslovanju s hranom životinjskog podrijetla.
UPUTA ZA PRIJAVE ZA OBRTNIKE IZ UDRUŽENJA OBRTNIKA ĐAKOVO
Obrtnici koji uzimaju 1 štand trebaju poslati prijavu u Univerzal d.o.o. dok trošak izlaganja plaća Udruženje obrtnika Đakovo. Ukoliko rezerviraju više od 1 štanda, dodatne štandove plaćaju sami.
Obrtnici koji uzimaju vanjski prostor trebaju poslati prijavu u Univerzal d.o.o. i rezervirati ukupan vanjski prostor koji žele. Imaju pravo na financiranje dijela troška veličine štanda (2 m2), plaćaju iznos umanjen za 2 m2 koje plaća Udruženje obrtnika Đakovo.
Prijavite se za izlaganje na sajmu i prezentirajte svoje proizvode ili usluge!
Za sva eventualna pitanja ili pomoć oko prijave stojimo na raspolaganju, e-mail: uo.djakovo@hok.hr telefon: 031/813 559, mobitel: 091/4444 392.
Prijavnica za sudjelovanje
Foto: Moje Đakovo

Dani otvorenih vinskih podruma đakovačkog vinogorja - Trnava
2026-06-20 17:00 - 23:30 | Trnava, Trnava, Trnava, Hrvatska, 31400, Croatia (Local Name: Hrvatska)

Dan obitelji kod Milosrdnih sestara sv. Križa
2026-06-21 13:00 - 19:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
U nedjelju, 21. lipnja od 13 do 19 sati Milosrdne sestre sv. Križa u Đakovu organiziraju Dan obitelji, deseti po redu, koji će se održati na Ljetnoj terasi Centra Amadea, Frankopanska 5c Đakovo. Tema Dana obitelji je „Franjevački jubilej i obitelj“.
Program susreta uključuje: euharistijsko slavlje s mogućnošću dobivanja jubilejskog oprosta povodom 800-te obljetnice smrti sv. Franje; predavanje za roditelje koje će održati s. Marta Kovačić; klanjanje Presvetom Oltarskom Sakramentu i duhovno-rekreativni program za djecu. Na susret su pozvane napose obitelji s mlađom djecom. Radi organizacije programa za djecu potrebno je prijaviti dob i spol djece najkasnije do četvrtka, 18. lipnja na mob. 098/98 76 082 (s. Rastislava Ralbovsky) ili 099/ 599 75 52 (gđa Marija Mihaljević).
Sestre poručuju; „Dođimo osnažiti duhovne temelje svojih obitelji!“

Uočnica svetkovine Petrova u đakovačkoj katedrali
2026-06-26 08:00 - 17:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Uočnica Petrova u đakovačkoj katedrali započet će misom bdjenja s Prvom Večernjom svetkovine apostolskih prvaka sv. Petra i Pavla u nedjelju, 28. lipnja, s početkom u 18.30. Svetkovina je to kojom grad Đakovo slavi svoje nebeske zaštitnike, a đakovačka katedrala svoga naslovnika i zaštitnika sv. Petra. Slavlje će predvoditi mons. Nikola Eterović, apostolski nuncij u miru uz sudjelovanje nadbiskupa metropolita Đure Hranića i pomoćnog biskupa Ivana Ćurića.
Foto: Moje Đakovo

Breathwork Detox - radionica terapijskog disanja
2026-06-26 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Koliko toga što nazivaš sobom zapravo su navike, očekivanja drugih, stare priče i uloge koje si godinama nosio/la?
A što ostaje kada na trenutak izađeš iz tog okvira?
🫧 BREATHWORK DETOX – TERAPIJSKO DISANJE
Tema: Tko sam ja?
Ovo nije radionica na kojoj ćeš dobiti još jednu etiketu za sebe. Ovo je prilika da zastaneš, udahneš i istražiš tko si ispod svih trebam, moram i takav/va sam.
Jer možda je vrijeme da počneš razmišljati izvan okvira. Ili još bolje – da otkriješ kako okvir nikada nije ni postojao.
Znaš li priču o sloniću u cirkusu zavezanom za stupić konopcem? Dok je bio mali vezali su ga, pokušavao se otimati i pobjeći, no nije uspio. Kada je odrastao, i dalje su ga na isti način vezali, sada je bio jači i mogao je otići, otrgnuti se. Zašto nije? Nije znao da je njegov kavez prividan. On nije znao izići iz okvira nametnutim mu odrastanjem, no ti možeš.
📅 26. 6. 2026. u 20:00 h
📍 Healthy Fit, J. Ivakića 16, Đakovo
💰 30 €
📩 icatic@breathworkdetox.com
📞 098 977 9640
Broj mjesta je ograničen, zato rezerviraj svoje mjesto na vrijeme.
Poslušaj svoj dah – osjeti svoju istinu. 💜

Kup Đakovo
2026-06-27 15:00 - 23:30 | Jezero Jošava, Đakovo, Hrvatska, Croatia (Local Name: Hrvatska)
Ljubitelje sporta, rekreacije i dobre zabave očekuje još jedno uzbudljivo izdanje veslačkog natjecanja koje ove godine donosi novitet – KUP ĐAKOVO održat će se u subotu, 27. lipnja 2026. godine, na jezeru Jošava.
Natjecanje nastavlja dugogodišnju veslačku tradiciju poznatu pod nazivom KUP Borovik, ali na novoj lokaciji i pod novim imenom. Jezero Jošava tako će postati središte sportskih uzbuđenja, navijanja s obale i druženja sudionika i posjetitelja.
Program započinje u 15:00 sati izvlačenjem startnih pozicija, nakon čega slijede pripreme ženskih ekipa i početak njihove utrke u 16:30 sati. Muške ekipe ulaze u lađe od 17:30 sati, dok je start njihove utrke predviđen za 18:00 sati. Posebnu zanimljivost donosi utrka sponzora koja počinje u 19:00 sati.
Po završetku svih natjecanja, u 20:00 sati održat će se proglašenje pobjednika, a od 20:30 sati slijedi zajedničko druženje i večera za sve sudionike.
Program:
15:00 – Izvlačenje startnih pozicija
15:30 – Ulaz u lađe i zagrijavanje ženskih ekipa
16:30 – Start ženske utrke
17:30 – Ulaz u lađe i zagrijavanje muških ekipa
18:00 – Start muške utrke
19:00 – Start utrke sponzora
20:00 – Proglašenje pobjednika
20:30 – Druženje i večera za sudionike
Organizator događaja je Sportsko-veslačka udruga Đakovo, dok je suorganizator Turistička zajednica grada Đakova.
Pokrovitelji manifestacije su Osječko-baranjska županija, Grad Đakovo, Općina Viškovci, Udruga lađara Neretve i Turistička zajednica Osječko-baranjske županije.
Pozivamo sve građane, posjetitelje i ljubitelje sporta da nam se pridruže na Jošavi i budu dio jedinstvenog sportskog događaja koji spaja natjecateljski duh, zajedništvo i prirodne ljepote Đakovštine.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti“, koji je sufinanciran od strane Hrvatske turističke zajednice putem Fonda za udružene turističke zajednice. Projekt zajednički provode Turistička zajednica grada Đakova i općine Đakovštine.

Svećeničko ređenje u Đakovu
2026-06-29 10:30 - 12:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Tijekom svečanog misnog slavlja u đakovačkoj prvostolnici Sv. Petra na svetkovinu apostolskih prvaka sv. Petra i Pavla, u ponedjeljak, 29. lipnja u 10.30 sati, polaganjem ruku i posvetnom molitvom đakovačko-osječkog nadbiskupa Đure Hranića, za svećenika Đakovačko-osječke nadbiskupije bit će zaređen đakon Karlo Strišković iz Župe sv. Petra Petrijevci.
Foto: Moje Đakovo
